Trópos

Trópos (gr.) je metodické pravidlo, pomocou ktorého predstavitelia antického skepticizmu dochádzali k epoché. Trópos je hľadisko, tvrdenie, téza alebo dôvod, ktorým alebo pomocou ktorého sa má dokázať, že pravda neexistuje, že svet je
nepoznateľný a poznanie je vôbec nemožné.

Ainesidemovi pripisujú autorstvo desiatich trópov:

. Sme len ľudia a nepoznáme spôsob chápania a hodnotenia ostatných živočíchov.
. I ako ľudia sa individuálne odlišujeme, máme rôzne záľuby a predstavy o užitočnosti.
. Veci menia svoje stavy a rôznym spôsobom sa nám potom javia.
. My sami sa meníme.
. Rôzne žijeme a máme odlišné názory na mravnosť a oprávnenosť zákonov.
. Nemôžeme poznať veci v ich čistom stave, samy osebe.
. Klamlivé sú vzdialenosti a priestorové vzťahy.
. Je ťažké poznať mieru vecí, patričný pomer kvantity a kvality.
. Ináč chápeme a hodnotíme veci trvalé, cudzie a vzácne.
. Naše hodnotiace presvedčenie a naše bežné termíny sú relatívne, ale relatívne termíny nemôžeme poznať samy osebe.

Externé odkazy 
 

Filozofické koncepty